**Reglugerð**

**um afnám eftirlits með flutningum á vegum og skipgengum vatnaleiðum sem fram fer á landamærum aðildarríkjanna Evrópska efnahagssvæðisins**

1. gr.

*Markmið*

Markmið reglugerðar þessarar er að tryggja frjálst flæði umferðar um vegi og vatnaleiðir innan Evrópska efnahagssvæðisins.

1. gr.

*Gildissvið*

Reglugerð þessi gildir um för ökutækja og skipa á vegum eða vatnaleiðum milli aðliggjandi ríkja inna Evrópska efnahagssvæðisins. Gildissvið reglugerðarinnar er nánar skilgreint í 1.-3. gr. reglugerðar (EB) nr. 1100/2008 um afnám eftirlits með flutningum á vegum og skipgengum vatnaleiðum sem fram fer á landamærum aðildarríkjanna.

1. gr.

*Lögbært yfirvald*

Samgöngustofa telst lögbært yfirvald samkvæmt reglugerð þessari.

1. gr.

*Innleiðing*

Með reglugerð þessari öðlast gildi eftirfarandi reglugerð Evrópuþingsins og ráðsins með þeim breytingum og viðbótum sem leiðir af XIII. viðauka samningsins um Evrópska efnahagssvæðið, bókun 1 um altæka aðlögun og öðrum ákvæðum hans:

a. Reglugerð Evrópuþingsins og ráðsins (EB) nr. 1100/2008 frá 22. október 2008 um afnám eftirlits með flutningum á vegum og skipgengum vatnaleiðum sem fram fer á landamærum aðildarríkjanna, sbr. ákvörðun sameiginlegu EES-nefndarinnar nr. 32/2009 frá 17. mars 2009, sem birt er í EES-viðbæti við Stjórnartíðindi EB nr. 28, 28.5.2009.

1. gr.

*Gildistaka*

Reglugerð þessi, sem sett er með heimild í 63., 67. og 68. gr. umferðarlaga nr. 50/1987 og 4. mgr. 1. gr. laga um eftirlit með skipum nr. 47/2003, öðlast þegar gildi.

*Innanríkisráðuneytinu,*

**Hanna Birna Kristjánsdóttir**

*Ragnhildur Hjaltadóttir*